Kadet Remaja Sekolah Malaysia

**Kadet Remaja Sekolah** ialah sebuah pasukan badan beruniform yang dimiliki oleh Kementerian Pendidikan Malaysia di sekolah-sekolah Malaysia.

## Sejarah
Kadet Remaja Sekolah (KRS) telah ditubuhkan dan diasaskan oleh En.
Muhammad Thani Bin Sha'aban di Sekolah Menengah Raja Abdullah, Jalan
Kepong, Kuala Lumpur pada 27 Jun 1987 Pada mulanya pasukan ini dikenali
sebagai Kadet Putera Islam Malaysia (KPIM) yang merupakan pasukan
beruniform kepada Persatuan Pelajar-Pelajar Islam SMRA (PERWIRA).
Keahliannya adalah seramai 20 orang pelajar sahaja iaitu terdiri daripada
pelajar tingkatan 1 dan 2. Matlamat utama penubuhannya ialah untuk
melahirkan pelajar cemerlang yang berilmu, beriman, beramal,
berakhlak mulia, bersemangat patriotik dan berketrampilan selaras dengan
usaha dan hasrat mengisi tuntutan Falsafah Pendidikan Kebangsaan ke arah
Wawasan 2020.

Pasukan KPIM ini bernaung di bawah pengawasan Unit Pendidikan Islam
Jabatan Pendidikan Wilayah Persekutuan. Setiap aktiviti yang dijalankan
adalah berteraskan ISLAM SEBAGAI CARA KEHIDUPAN (AD DEEN). Mulai tahun
1989 beberapa buah sekolah di Wilayah Persekutuan telah mula menubuhkan
KPIM. Antaranya ialah SMK Tmn Tun Dr Ismail di bawah pimpinan Ustaz
Ahmad Farazilla Bin Abdul Ghani , Sek. Men Seri Titiwangsa di bawah pimpinan
En. Anuar Bin Abd Aziz dan Sek. Men. Agama Ma'ahad Hamidiah , Kajang,
Selangor di bawah pimpinan En. Abu Hassan Bin Morad.

Pada tahun 1993,
sebanyak 53 buah Sekolah Menengah di seluruh negara telah menubuhkan
KPIM. Usaha untuk menubuhkan KPIM secara rasmi dan bernaung di bawah
Kementerian Pendidikan Malaysia telah dimulakan pada 10 Ogos 1993. Satu
pertemuan telah diadakan dengan Yang Berbahagia Tan Sri Datuk Dr. Wan
Mohd Zahid Bin Wan Mohd Nordin iaitu Ketua Pengarah Pendidikan Malaysia
pada 13 September 1993. Di dalam pertemuan ini tesis mengenai KPIM telah
dibentangkan. Hasilnya, sebuah jawatankuasa kecil telah dibentuk untuk
menyediakan kertas kabinet. Jawatankuasa ini mencadangkan agar
pasukan ini diberi nama Kadet Putera-Puteri Islam (KPIM). Walau
bagaimanapun nama pasukan ini kemudiannya ditukar kepada Kadet
Remaja Islam (KRIS)

Sementara itu taklimat dan pendedahan kepada Pengarah-Pengarah
Bahagian Kementerian Pendidikan yang diadakan pada bulan Oktober 1993
dan dipengerusikan oleh yang berbahagia Tan Sri Datuk Dr. Wan Mohd Zahid
telah membuat keputusan agar nama pasukan ini ditukar kepada Kadet
Remaja Sekolah (KRS) yang bertujuan agar keahliannya terbuka kepada
semua kaum sama ada pelajar lelaki atau perempuan. Upacara Pelancaran
Kadet Remaja Sekolah Peringkat Kebangsaan telah dilaksanakan pada
20 Jun 1995 bersamaan 21 Muharam 1416 oleh Yang Berhormat Dato’ Seri
Mohd Najib Tun Hj Abdul Razak, Menteri Pendidikan Malaysia di Sekolah
Menengah Raja Abdullah, Jalan Kepong, Kuala Lumpur.

## Pangkat

### Kadet/Pelajar (Rendah/Tunas)
Kadet pelajar sekolah rendah, ataupun dikenali sebagai TKRS memakai tanda pangkat atas poket kanan baju. Pangkat tertinggi bagi kadet sekolah rendah ialah Sarjan.

Pangkat bagi kadet pelajar rendah termasuklah:
* Lans Koperal TKRS
* Koperal TKRS
* Sarjan TKRS

### Kadet/Pelajar(Menengah)
Kadet sekolah menengah memakai apulet pangkatnya pada kedua-dua belah tali bahu. Pangkat tertinggi bagi kadet sekolah menengah ialah Pegawai Waran I.

Pangkat bagi Lans Koperal, Koperal adalah dianugerahkan dalam ujian pada peringkat sekolah. Kad Ujian perlu berpandukan Buku Panduan Pengurusan KRS. Bagi pangkat Sarjan, pelajar perlu mengikuti kursus yang diadakan oleh Pejabat Pendidikan Daerah and mereka yang lulus akan dianugerahkan dengan sehelai sijil menyatakan kenaikan pangkat. Kadang-kadang, kursus Staf Sarjan diadakan bersama dengan kursus Sarjan. Kadet yang lulus pangkat Staf Sarjan akan dilantik untuk mengikuti kursus Pegawai Waran. Kursus bagi Pegawai Waran berperingkat kebangsaan dan merupakan anugerah berprestij bagi kadet. Sebelum tahun 2009, Biasanya tidak lebih daripada 20 kadet dianugerahkan dengan pangkat Pegawai Waran 1 di seluruh negara dan 50 anugerah Pegawai Waran 2. Sejak tahun 2009.
Kursus Pegawai Waran juga diadakan pada peringkat negeri untuk memberi lebih banyak peluang bagi kadet dan melahirkan lebih banyak Pegawai Waran.

Pangkat bagi kadet pelajar menengah dengan apuletnya adalah seperti berikut:

File:lans_koperal_krs.JPG|Lans Koperal
File:koperal_krs.JPG|Koperal
File:Sarjan_krs.JPG|Sarjan



File:staf_sarjan_krs.JPG|Staf Sarjan
File:waran_2_krs.JPG|Pegawai Waran 2
File:waran_1_krs.JPG|Pegawai Waran 1


### Pegawai
Pangkat-pangkat tersusun dari bawah ke atas.
* Pegawai Kadet (Pegawai sebelum mengikuti sebarang kursus KRS)
* Leftenan Muda (Pegawai selepas mengikuti Kursus Pegawai Tahap 1)
* Leftenan (selepas mengikuti Kursus Pegawai Tahap 2)
* Kapten
* Mejar
* Leftenan Kolonel
* Kolonel
* Komandan KRS Sekolah
* Pegawai Pendidikan KRS Daerah
* Pengarah KRS JPN
* Pengarah KRS Malaysia
* Timbalan Ketua Pengarah KRS Malaysia
* Ketua Pengarah KRS Malaysia
* Field Marsyal

### Lagu
Kadet Remaja Sekolah,
Menuju satu ikatan bersaudara, 
Bersatu menjulang, keamanan Negara, 
Menjayakan ilmu, iman dan amal.

Marilah kita membina peribadi, 
Membentuk insan yang kreatif, 
Ke arah kecemerlangan diri, 
Sepanjang masa yang berterusan.

Remaja sambutlah cabaran, 
Menjadi bangsa Malaysia, 
Maju dan cemerlang, remaja berwawasan, 
Jangan kita lupa kepada pencipta.

Remaja hayati budaya, 
Ilmu, iman dan amal, 
Kekalkan di hati dan jiwamu, 
Wawasan Kadet Remaja Sekolah.

## Uniform
Terdapat 6 jenis uniform KRS, iaitu Uniform Sukan, Uniform No. 1, Uniform No. 2 dan Uniform No. 3, Uniform No.4 dan Uniform No. 4B. Uniform sukan merujuk kepada uniform yang dipakai semasa aktiviti tidak formal iaitu baju-T KRS dengan seluar trek. Uniform paling kerap digunakan ialah Uniform No.4 yang berwarna hijau gelap Sherwood. Uniform No.4 dianggap sebagai uniform rasmi KRS. Uniform No. 4 mengandungi baju berwarna hijau gelap Sherwood yang berlengan panjang, seluar, beret, tag nama, lencana, kolar dot, lambang dan lanyard. Alatan tambahan termasuklah bulu bagi beret, mafla dan sarung tangan. Kasut but diperlukan semasa memakai Uniform No. 4 yang berkulit penuh atau separa. Uniform No.3 yang terdiri daripa baju hijau muda dan seluar 'slack' digalakkan untuk dipakai pada hari Rabu. Uniform No. 4B ialah pemakaian lebih formal iaitu uniform separuh. Lencana beret KRS dipakai di sebelah kanan (pasukan lain memakainya di sebelah kiri).

Pelajar bagi KRS di seluruh negara Malaysia dikehendaki untuk memakai uniformnya pada setiap hari Rabu semasa masa persekolahan. Pegawai (guru) juga sangatlah digalakkan untuk berbuat demikian. Pegawai biasanya pilih memakai Uniform No. 3 kerana ia lebih ringan dan tipis. Terdapat juga busjaket (Uniform No. 2) dan pakaian istiadat (Uniform No.1) bagi pegawai KRS.

## Kritikan
Sistem kejurulatihan KRS semasa dikendalikan oleh pegawai yang menjadi guru pada masa yang sama. Berbeza dengan pertubuhan belia lain seperti Pengakap (Pengakap Kelana, Pengakap Raja, dll.), semua pangkat dirizabkan mengekhaskan untuk guru sahaja. Kebanyakan dalam kalangan mereka menyertai kursus/seminar beberapa hari yang tidak mencukupi untuk mengajar kadet. Tidak wujudnya pengambilan/kursus bagi kadet yang beralih dari sekolah menegah. Walau bagaimanapun beberapa persatuan ditubuhkan untuk membolehkan bekas ahli terus berkhidmat dalam unitnya, kebanyakan dalam kalangan mereka kebimbangan sekolah kor kadet masing-masing dan perubahan yang dilakukan oleh mereka tidak terpakai terhadap sekolah lain walaupun sebagaimana mereka konstruktif. Tidak ada persatuan rasmi, pangkat dan sistem bagi ahli graduan. Terdapat pendesakan untuk memantapkan sistem bagi dewasa sebagai penasihat sahaja dan pengajar sambilan/sepenuh masa akan mengendalikan kejurulatihan bagi kadet.

## Pautan luar
* Laman Web Rasmi
* http://www.krs4acs.blogspot.com - KRS ACS Sitiawan, Perak, Malaysia
* http://www.iptb.edu.my/krs/index.htm 
* http://www.krsklang.myportal.my  - KRS Klang Selangor
* http://www.karesma.org  - Persatuan Alumni Kadet Remaja Sekolah Malaysia ( KaReSma )